**Likumprojekta „Grozījumi Elektronisko sakaru likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Latvijā pastāvošais administratīvās atbildības regulējums ietverts Latvijas Administratīvo pārkāpumu kodeksā (turpmāk- kodekss). Ar Ministru kabineta 2013.gada 4.februāra rīkojumu Nr.38 „Par Administratīvo sodu sistēmas attīstības koncepciju” tika atbalstīta nozaru administratīvo pārkāpumu kodifikāciju. Nozaru ministrijām tika uzdots izvērtēt to kompetencē esošos administratīvos pārkāpumus. Aktuālie kodeksā paredzētie administratīvo pārkāpumu sastāvi tiek saglabāti un integrēti Elektronisko sakaru likumā. Likums stājas spēkā vienlaikus ar Administratīvo pārkāpumu procesa likumu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījumi Elektronisko sakaru likumā” (turpmāk – Likumprojekts) izstrādāts atbilstoši Ministru kabineta 2014.gada 22.aprīļa sēdes protokola Nr.24 26.§ „Informatīvais ziņojums „Nozaru administratīvo pārkāpumu kodifikācijas ieviešanas sistēma”” 2.punktā dotajam uzdevumam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2014.gada 22.aprīļa sēdes protokollēmuma (prot. Nr.24 26.§) „Informatīvais ziņojums „Nozaru administratīvo pārkāpumu kodifikācijas ieviešanas sistēma”” 2.punktu Satiksmes ministrijai, ievērojot informatīvā ziņojuma 2.pielikumā noteikto nozaru administratīvo pārkāpumu kodifikācijas laika grafiku, tika uzdots izstrādāt attiecīgo likumprojektu „Grozījumi Elektronisko sakaru likumā”.Saskaņā ar Ministru kabineta 2013.gada 4.februāra rīkojumu Nr.38 „Administratīvo sodu sistēmas attīstības koncepcijas kopsavilkums” (turpmāk - Koncepcijas kopsavilkums) Latvijā pastāvošais administratīvās atbildības regulējums ietverts kodeksā. (Kodekss ir spēkā no 1985.gada 1.jūlija. Ar Latvijas Republikas Augstākās Padomes 1991.gada 29.augusta lēmumu tika noteikts, ka līdz attiecīgo Latvijas Republikas kodeksu vai citu likumdošanas aktu pieņemšanai Latvijas Republikas teritorijā piemēro Latvijas PSR Administratīvo pārkāpumu kodeksu. No kodeksa spēkā stāšanās līdz šim laikam tas ir grozīts vairāk nekā 130 reizes.Atbilstoši Ministru kabineta 2013.gada 4.februāra rīkojumam Nr.38 „Par Administratīvo sodu sistēmas attīstības koncepciju” tika atbalstīti Koncepcijas kopsavilkumā ietvertie risinājumi, tostarp paredzot nozaru administratīvo pārkāpumu kodifikāciju.Kā izriet no 2014.gada informatīvā ziņojuma „Nozaru administratīvo pārkāpumu kodifikācijas ieviešanas sistēma” (TA-775) nozaru ministrijām tika paredzēts uzdevums sadarbībā ar institūcijām, kuras šobrīd piemēro administratīvos sodus, izvērtēt kompetencē esošos administratīvos pārkāpumus, cita starpā ņemot vērā nodarījuma aktualitāti, proti, vai kodeksā noteiktie administratīvie sodi nav novecojuši, vai izvērtējot pēdējo triju gadu statistikas datus, faktiski tiek piemēroti kodeksā noteiktie administratīvie sodi.Kodeksā paredzētie administratīvo pārkāpumu sastāvi tiek saglabāti un integrēti Elektronisko sakaru likumā, atbilstoši Ministru kabineta 2014.gada 22.aprīļa sēdē izskatītā Tieslietu ministrijas sagatavotā informatīvā ziņojuma “Nozaru administratīvo pārkāpumu ieviešanas sistēma” 1.pielikuma “Nozaru administratīvo pārkāpumu ieviešanas shēma” noteiktajam par VAS “Elektroniskie sakari”, Valsts policijas un Sabiedrisko pakalpojumu regulēšanas komisijas (turpmāk – Regulators) kompetenci, un, ņemot vērā kopš minētā informatīvā ziņojuma sagatavošanas pieņemtās izmaiņas kodeksā.  Saskaņā ar Iekšlietu ministrijas Informācijas centra datiem Sodu reģistrā laika periodā no 2013.gada par kodeksa 148.2 pantā noteikto administratīvo pārkāpumu (Datu, programmatūras un iekārtu iegūšana, izgatavošana, izmainīšana, glabāšana un izplatīšana nelikumīgām darbībām ar elektronisko sakaru tīklu galiekārtām) nav reģistrēta neviena administratīvā pārkāpuma lieta.  Pamatojoties uz kodeksa 235.pantā noteikto kompetenci administratīvo sodu piemērošanā, valsts akciju sabiedrība „Elektroniskie sakari” ir sniegusi datus par administratīvo sodu piemērošanas statistiku: 1) par 2013., 2014. un 2015.gadā ierosinātajām administratīvo pārkāpumu, kas paredzēti kodeksa 145. – 148.pantā un 149.1 pantā, lietām un piemērotajiem administratīvajiem sodiem; 2) par laika periodā no 2013.gada līdz 2014.gada 3.jūlijam, kad stājās spēkā 2014.gada 19.jūnija likums “Grozījumi Latvijas Administratīvo pārkāpumu kodeksā”, kodeksa 152.4 un 152.5pantā paredzētajiem administratīvajiem pārkāpumiem. Satiksmes ministrijas ieskatā administratīvās lietvedības neierosināšana par noteikta veida administratīvo pārkāpumu lietām vai neliels skaits ierosināto administratīvo lietu par attiecīgā kodeksa pantā ietverto administratīvā pārkāpuma sastāvu pēdējo triju gadu laikā nevar būt pamats atzīt minētos nodarījumus par aktualitāti zaudējušiem. Administratīvā pārkāpumu sastāvu saglabāšana un integrēšana Elektronisko sakaru likumā (turpmāk – ESL), atbilstoši Ministru kabineta 2014.gada 22.aprīļa sēdē izskatītā Tieslietu ministrijas sagatavotā informatīvā ziņojuma “Nozaru administratīvo pārkāpumu ieviešanas sistēma” 1.pielikumam “Nozaru administratīvo pārkāpumu ieviešanas shēma”, ir nepieciešama, jo administratīvais sods cita starpā veic administratīvo pārkāpumu preventīvo funkciju, atturot fiziskas un juridiskas personas no normatīvajos aktos aizliegto darbību veikšanas. Likumprojekts nepārņem šādas kodeksa normas:-146.2 pantu “Radiosakarus reglamentējošo normatīvo aktu pārkāpšana”, jo minētais pants dublē citas likumprojektā iekļautās tiesību normas par konkrētiem radiosakarus reglamentējošo normatīvo aktu pārkāpumiem , kas pārņem kodeksa 145., 146., 146.1, 146.3 pantu regulējumu;- 146.4 pantu “Sakaru iekārtu izplatīšanas noteikumu pārkāpšana”, jo 2014. gada 16. aprīlī tika pieņemta Direktīva 2014/53/ES, kura paredz ar 2016. gada 13. jūniju atcelt paziņošanas kārtību attiecībā uz radioiekārtu izplatīšanu, līdz ar to attiecīgajai kodeksa tiesību normai vairs nav pamatojuma.- 146.5 pantu “Informācijas nesniegšana numerācijas datu bāzes un atrašanās vietas informācijas datu bāzes uzturēšanai”. Tieslietu ministrijas patstāvīgā darba grupa,ņemot vērā, ka līdzīgi pārkāpumi ir paredzēti arī daudzās citās jomās, nolēma kodeksa 146.5 pantā “Informācijas nesniegšana numerācijas datu bāzes un atrašanās vietas informācijas datu bāzes uzturēšanai” noteikto administratīvo pārkāpumu iekļaut Administratīvās atbildības par pārkāpumiem pārvaldes, sabiedriskās kārtības un valsts valodas lietošanas jomā likumā.  Ņemot vērā administratīvo pārkāpumu jomā uzsākto atteikšanos normatīvajos aktos noteikt atsevišķus administratīvo pārkāpumu sastāvus par atkārtotiem pārkāpumiem, arī Likumprojektā tādi nav paredzēti.  Kodeksa 145.pants “Radioamatieru darbības noteikumu pārkāpšana” iekļauts likumprojekta 76.panta pirmajā daļā “Administratīvā atbildība radiosakaru jomā”, nemainot soda sankcijas apmēru. Kodeksa 146.panta “Radioiekārtu uzstādīšana un lietošana bez atļaujas vai pārkāpjot tāsnosacījumus” pirmā daļa iekļauta likumprojekta 76.panta otrajā daļā, paredzot soda sankcijas galējo robežu kodeksa 146. panta trešās daļas galējās robežas par atkārtotu pārkāpumu veikšanas apmērā par koplietojamo radiofrekvenču piešķīruma lietošanas atļaujas nosacījumu pārkāpšanu. Kodeksa 146.panta otrā daļa iekļauta likumprojekta 76.panta trešajā daļā, paredzot soda galējo robežu par radioiekārtu uzstādīšanu vai lietošanu bez Elektronisko sakaru direkcijas radiofrekvences piešķīruma lietošanas atļaujas Kodeksa 146.panta trešās daļas par atkārtotu pārkāpumu veikšanu soda galējās robežas apmērā; Kodeksa 146.1 pants. “Radioiekārtu uzstādīšanas un lietošanas noteikumu pārkāpšana” tika sadalīts, nošķirot administratīvu pārkāpumu par iekārtu uzstādīšanu, kuru darbība rada kaitīgus radiotraucējumus (Likumprojekta 76.panta piektā daļa) Ņemot vērā, ka traucējumu radīšana apdraud un nopietni bojā vai traucē citus radiosakarus, sods noteikts lielāks nekā sankcija par radioiekārtu uzstādīšanu vai lietošanu, pārkāpjot normatīvajos aktos noteikto radioiekārtu uzstādīšanas un lietošanas kārtību vai radiofrekvences piešķīruma lietošanas atļaujā noteiktos parametrus (Likumprojekta 76.panta ceturtā daļa). Kodeksa 146.1 panta trešā daļa iekļauta likumprojekta 76.panta sestajā daļā un, lai nodrošinātu administratīvā pārkāpuma preventīvo funkciju, atturot fiziskas un juridiskas personas no minētajā pantā aizliegto darbību veikšanas un, ņemot vērā sabiedrisko bīstamību – tehnoloģijām attīstoties aizvien būtiskāk nodrošināt korektu radioiekārtu lietošanu, jo pretējā gadījumā, var tikt radīts kaitējums citiem elektronisko sakaru komersantiem un lietotājiem, palielināta soda sankcija par tādu radioiekārtu uzstādīšanu vai lietošanu, kuru atbilstība būtiskajām prasībām nav novērtēta un apliecināta normatīvajos aktos noteiktajā kārtībā;  Kodeksa 146.1 panta ceturtā daļa iekļauta likumprojekta 76.panta septītajā daļā, paredzot soda galējo robežu parjūras un gaisa kuģniecības ārkārtas situāciju, avārijas un briesmu signālu raidīšanai paredzēto radiofrekvenču izmantošanas kārtības pārkāpšanu vai tādu radiotraucējumu radīšanu, kuri kaitē personas vai īpašuma aizsardzībai izmantojamo radiosakaru (drošības radiosakari) vai radionavigācijas sakaru iekārtu darbībai vai var izraisīt valsts drošības, sabiedriskās kārtības, kā arī kuģošanas vai gaisa satiksmes drošības apdraudējumu nepārsniedzot Kodeksa 146.1 panta piektās daļas par atkārtotu pārkāpumu veikšanu soda galējās robežas apmēru; Kodeksa 146.3 panta “Nesadarbošanās ar radioiekārtu lietošanu uzraugošajām institūcijām” pirmā daļa iekļauta likumprojekta 76.panta astotajā daļā un, ievērojot sabiedriskās bīstamības kritēriju, attīstoties tehnoloģijām aizvien pieaugošo nepieciešamību, operatīvi novērst pārkāpumus, lai neradītu kaitējumu sabiedrībai un, lai nodrošinātu administratīvā pārkāpuma preventīvo funkciju, paredzēts noteikt lielāku soda sankciju par atteikšanos nodrošināt piekļuvi radioiekārtai, lai pārbaudītu tās tehniskos parametrus, vai normatīvajos aktos noteiktās informācijas nesniegšanu radioiekārtu lietošanu uzraugošās institūcijas amatpersonai vai pilnvarotajai personai, kā arī par šo personu likumīgo norādījumu nepildīšanu. Kodeksa 146.3 panta trešā daļa iekļauta likumprojekta 76.panta devītajā daļā un, ievērojot sabiedriskās bīstamības kritēriju, ņemot vērā radītā kaitējuma radīšanas globālās sekas, lai nodrošinātu administratīvā pārkāpuma preventīvo funkciju, paredzēts noteikt lielāku soda sankciju par radioiekārtas darbības nepārtraukšanu gadījumos, kad radioiekārtas lietošana rada apdraudējumu radionavigācijas vai cita drošības dienesta sakaru iekārtu darbībai.  Kodeksa 148.2 pants “Datu, programmatūras un iekārtu iegūšana, izgatavošana, izmainīšana, glabāšana un izplatīšana nelikumīgām darbībām ar elektronisko sakaru tīklu galiekārtām” iekļauts likumprojekta 77.pantā “Administratīvā atbildība datu, programmatūras un iekārtu iegūšanas, izgatavošanas, izmainīšanas, glabāšanas un izplatīšana nelikumīgām darbībām ar elektronisko sakaru tīklu galiekārtām jomā”. Saskaņā ar Iekšlietu ministrijas 2016.gada 19.decembra Satiksmes ministrijai sniegto viedokli, informējot par statistiku par laika posmu līdz 2016.gada 7.decembrim attiecībā uz kodeksa 148.2 pantā paredzētajiem administratīvajiem pārkāpumiem, valsts informācijas sistēmā “Sodu reģistrs” nav reģistrēts neviens administratīvā pārkāpuma protokols vai lēmums, ar kuru personas būtu sauktas pie administratīvās atbildības par kodeksa 148.2 pantā paredzētajiem administratīvajiem pārkāpumiem. Soda apmērs netiek mainīts.Administratīvā atbildība par viesabonēšanu publiskajos mobilo elektronisko sakaru tīklos regulējošo normatīvo aktu pārkāpšanu šobrīd ir noteikta Latvijas Administratīvo pārkāpumu kodeksa 158.5pantā “Viesabonēšanu publiskajos mobilo elektronisko sakaru tīklos regulējošo normatīvo aktu pārkāpšana”. Minētais pants iekļauts likumprojekta. 78.pantā “Viesabonēšanas publiskajos mobilo elektronisko sakaru tīklos regulējošo normatīvo aktu pārkāpšana”. Ņemot vērā sakaru tirgus straujo attīstību, precizitātes nepieciešamību sakaru komersantu darbības nodrošināšanā, iespējamo zaudējumu apmērs tautsaimniecībai, ko varētu izraisīt viesabonēšanas publiskajos mobilo elektronisko sakaru tīklos regulējošo normatīvo aktu pārkāpšanu, palielināta soda sankciju par viesabonēšanas publiskajos mobilo elektronisko sakaru tīklos regulējošo normatīvo aktu pārkāpšanu. Administratīvā atbildība par datu plūsmas ātruma un datu apjoma prasību pārkāpšanu šobrīd ir noteikta Latvijas Administratīvo pārkāpumu kodeksa 158.6 pantā “Normatīvajos aktos noteikto datu plūsmas ātruma un datu apjoma prasību pārkāpšana”. Minētais pants iekļauts likumprojekta 79.pantā “Datu plūsmas ātrumu un datu apjomu regulējošo normatīvo aktu pārkāpšana”. Ņemot vērā tehnoloģiju attīstību, tehnoloģiskās precizitātes nozīmes ievērojamu palielināšanos, iespējamo zaudējumu apmēru tautsaimniecībai, ko varētu izraisīt datu plūsmas ātruma un datu apjoma prasību pārkāpšana, lai nodrošinātu administratīvā pārkāpuma preventīvo funkciju paredzēts palielināt juridiskajām personām. soda sankciju par 79.panta pirmajā daļā minēto pārkāpumu: normatīvajos aktos noteikto datu plūsmas ātruma vai datu apjoma prasību pārkāpšanu, sniedzot publisko interneta piekļuves pakalpojumu.  Likumprojekta 79.pantā, paredzēts sods par likumprojekta 79.panta pirmajā daļā paredzēto pārkāpumu, ja tas tieši vai netieši ietekmējis sabiedrisko pakalpojumu tirgus pārskatāmību un konkurences līmeni tajā, pārkāpums tieši vai netieši ietekmējis lietotāju iespējas saņemt nepārtraukti un droši sniegtu pakalpojumu par pamatotām cenām, pārkāpuma dēļ pārkāpējs ir guvis tiešu vai netiešu labumu vai ieņēmumus, vai pārkāpums ilgst vairāk par trim mēnešiem. Paredzētais soda naudas apjoms līdz 10 procentiem no iepriekšējā pārskata gada neto apgrozījuma (Likumprojekta “Administratīvo pārkāpumu procesa likums” (Nr.1160/Lp11) 17.panta sestajā daļā paredzētā sankcijas galējā robeža ir 30 procenti).  Kodeksa 148. pants “Elektronisko sakaru tīklu aizsardzības prasību pārkāpšana” ir sadalīts, nošķirot administratīvo pārkāpumu sastāvus un paredzot noteikt galējās robežas soda sankciju, kas nepārsniedz kodeksa 148.panta otrās daļas par atkārtoti gada laikā veiktu pārkāpumu galējo robežu par elektronisko sakaru tīklu bojāšanu (Likumprojekta 80.panta pirmā daļa) un par publisko elektronisko sakaru tīklu darbības traucēšanu, t.sk. nenodrošinot piekļuvi pie attiecīgajā īpašumā, arī liegumzonā, slēgtā teritorijā vai ēkā esošajiem elektronisko sakaru tīkliem un to infrastruktūras būvēm, lai veiktu šo tīklu un attiecīgo infrastruktūras būvju pārbūvi, renovāciju, atsevišķa abonenta līnijas pieslēguma ierīkošanu pie ēkā esošā elektronisko sakaru tīkla, vai ar to ekspluatāciju saistītus darbus (Likumprojekta 80.panta otrā daļa). Kodeksa 148.pantā paredzētais sods par, elektronisko sakaru tīklu aizsardzībai noteikto aizsardzības zonu neievērošanu tiek pārcelts uz Aizsargjoslu likumu saskaņā ar Tieslietu ministrijas Latvijas Administratīvo pārkāpumu kodeksa pastāvīgajās darba grupas konceptuālo lēmumu, ka visi aizsargjoslu tiesiskā regulējuma administratīvie pārkāpumi tiek paredzēti Aizsargjoslu likumā.  Kodeksa 149.1 pants “Elektronisko sakaru iekārtu patvaļīga pieslēgšana publiskajam elektronisko sakaru tīklam un patvaļīga pieslēgšanās televīzijas un skaņas apraides signālu izplatīšanas kabeļtīklu sistēmai vai tās bojāšana” trīs daļas integrētas Likumprojekta 81.panta vienā daļā, paredzot noteikt soda galējo robežu kodeksa 149.1 panta trešās daļas galējās robežas apmērā, par patvaļīgu pieslēgšanos publiskajam elektronisko sakaru tīklam vai tā lietošanas noteikumu pārkāpšanu. Likumprojekta “Administratīvo pārkāpumu procesa likums” (Nr.1160/Lp11) 317. pantā “Kompetentās iestādes likumā noteikto sodu piemērošanai” uzskatītajā sarakstā līdzšinējā kontroles iestāde, kas piemēroja arī attiecīgos sodus, VAS “Elektroniskie sakari” ir aizstāta ar Vides aizsardzības un reģionālās attīstības ministriju, jo saskaņā ar Tieslietu ministrijas pozīciju, komersants, kas Valsts pārvaldes iekārtas likuma izpratnē ir privātpersona, nevar piemērot administratīvos sodus administratīvo pārkāpumu procesā citai privātpersonai. Zvērinātu advokātu biroja “Eversheds Bitāns” pēc Valsts kancelejas pasūtījuma veiktā pētījumā “Valsts pārvaldes uzdevumu nodošanas analīze un rekomendācijas” tika secināts, ka pašreizējā Latvijas tiesiskās attīstības stadijā administratīvo sodu piemērošana un sodu izpildes kontrole varētu piederēt pie tādiem pārvaldes uzdevumiem, kas pēc savas būtības ir valsts pārvaldes pamats un, kuru drīkst veikt tikai pārvaldes iestādes. Līdz ar to, izvērtējot lietderības apsvērumus, ņemot vērā institūcijas kapacitāti un pieredzi, Likumprojektā kā efektīvākais regulējums ir paredzēta kompetentā iestāde elektronisko sakaru jomas administratīvo pārkāpumu lietvedības un administratīvo sodu piemērošanā – Vides aizsardzības un reģionālās attīstības ministrija. Likumprojekta 82.pantā paredzēta šāda institūciju kompetence administratīvo sodu piemērošanā:1. Vides aizsardzības un reģionālās attīstības ministrija:

1.1. radiosakaru noteikumu pārkāpšana;1.2. normatīvajos aktos noteiktās informācijas par numerācijas lietošanu nesniegšana numerācijas datu bāzes uzturēšanai, kā arī nepatiesas informācijas sniegšana.2. Valsts policija:2.1. normatīvajos aktos noteiktās informācijas nesniegšana atrašanās vietas informācijas datu bāzes uzturēšanai, kā arī nepatiesas informācijas sniegšana;2.2. datu, programmatūras un iekārtu iegūšana, izgatavošana, izmainīšana, glabāšana un izplatīšana nelikumīgām darbībām ar elektronisko sakaru tīklu galiekārtām.3. Regulators:3.1. viesabonēšanu publiskajos mobilo elektronisko sakaru tīklos regulējošo normatīvo aktu pārkāpšana;3.2. datu plūsmas ātrumu un datu apjomu regulējošo normatīvo aktu pārkāpšana. Saskaņā ar ESL 8.panta pirmās daļas 14.punktu Regulatora kompetencē ietilpst normatīvo aktu ievērošanas attiecībā uz viesabonēšanu publiskajos mobilo elektronisko sakaru tīklos uzraudzība. Ņemot vērā to, ka veicot šādu pārkāpumu elektronisko sakaru komersants var aizskart liela skaita lietotāju, kā arī valsts un arī citu pakalpojumu sniedzēju intereses, ir būtiski pārņemt Likumprojektā šo kodeksa normu.Administratīvā atbildība par datu plūsmas ātrumu un datu apjomu regulējošo normatīvo aktu pārkāpšanas šobrīd ir noteikta Latvijas Administratīvo pārkāpumu kodeksa 158.6pantā. Tiesiskais regulējums par šo pārkāpumu izriet no Eiropas Parlamenta un Padomes 2015.gada 25.novembra regulas Nr.2015/2120, ar kuru nosaka pasākumus sakarā ar piekļuvi atvērtam internetam un groza Direktīvu 2002/22/EK par universālo pakalpojumu un lietotāju tiesībām uz elektronisko sakaru tīkliem un pakalpojumiem un Regulu (ES) Ne.531/2012 par viesabonēšanu publiskajos mobilo sakaru tīklos Savienībā (turpmāk – regula). Noteikt administratīvo atbildību par šo pārkāpumu nepieciešams, lai ieviestu regulas 6.pantā paredzētās iedarbīgās, samērīgās un atturošās sankcijas par regulas nosacījumu saistībā ar vienlīdzīgas un nediskriminējošas attieksmes pret datplūsmu interneta piekļuves pakalpojumu sniegšanas jomā pārkāpumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VAS “Elektroniskie sakari”, Regulators, Tieslietu ministrija, Valsts policija, Vides aizsardzības un reģionālās attīstības ministrija. |
| 4. | Cita informācija | Likumprojekts paredz, ka grozījumi stāsies spēkā vienlaicīgi ar Administratīvo pārkāpumu procesa likumu. Projekts izskatīts un atbalstīts Tieslietu ministrijas Latvijas Administratīvo pārkāpumu kodeksa pastāvīgās darba grupas 2017. gada 23. marta sēdē (protokols Nr.33-6.1/11), likumprojekts precizēts un saskaņots ar Tieslietu ministriju elektroniski 2018.gada 2.augustā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Normatīvā akta projekts attiecas uz elektronisko sakaru komersantiem un fiziskām personām, kas pārkāpj normatīvajos aktos noteikto kārtību elektronisko sakaru jomā. Likumprojektā tiek pārņemtas aktuālās administratīvā pārkāpuma kodeksa normas, kas attiecināmas uz elektronisko sakaru jomu. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums maina Likumprojektā noteikto administratīvo pārkāpumu subjektu tiesības un pienākumus, kā arī veicamās darbības, nosakot Vides aizsardzības un reģionālās attīstības ministrijai jaunu funkciju – sodu piemērošanu, kura tiks nodrošināta esošo resursu ietvaros. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ministru kabineta 2011.gada 29.marta noteikumi Nr.233 “Vides aizsardzības un reģionālās attīstības ministrijas nolikums”  |
| 2. | Atbildīgā institūcija | Vides aizsardzības un reģionālās attīstības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā” par Likumprojekta izstrādi informēti sabiedrības pārstāvji, 2016.gada 16.februārī ievietojot paziņojumu par līdzdalības iespējām tiesību akta izstrādes procesā Satiksmes ministrijas mājas lapā, kā arī nosūtot elektroniskā pasta vēstules  ar aicinājumu sniegt priekšlikumus Iekšlietu ministrijai, Regulators un VAS “Elektroniskie sakari”. |
| 2. | Sabiedrības līdzdalība projekta izstrādē | Saņemti priekšlikumi no Regulatora, VAS “Elektroniskie sakari”, Valsts policijas un Iekšlietu ministrijas. |
| 3. | Sabiedrības līdzdalības rezultāti | Projekta izstrādes gaitā saņemtie priekšlikumi ir ņemti vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija, Vides aizsardzības un reģionālās attīstības ministrija, Regulators. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija netiek veikta.Projekta izpildē iesaistītās institūcijas nodrošinās sodu piemērošanas funkciju esošo resursu ietvaros. |
| 3. | Cita informācija | Nav. |

### Satiksmes ministrs U.Augulis

### Vīza:

### Valsts sekretāra vietā

### valsts sekretāra vietniece Dž.Innusa